**RESPUBLIKINIO MOKINIŲ KŪRYBINIO RAŠYMO KONKURSO**

**,,KŪRYBINIS EKSPERIMENTAS. AVANGARDINIS EILĖRAŠTIS“**

**NUOSTATAI**

1. **BENDROSIOS NUOSTATOS**
2. Kūrybinio rašymo konkursą organizuoja ,,Saulės“ privati gimnazija (lietuvių kalbos ir literatūros mokytojų metodinė grupė).
3. Respublikinis mokinių kūrybinio rašymo konkursas ,,Kūrybinis eksperimentas. Avangardinis eilėraštis“ skiriamas Simonui Daukantui (2023-ieji – Simono Daukanto metai). S. Daukantas – istorinės lietuvių tradicijos gaivintojas, sąmonėjančios ir laisvę vertinančios tautos žadintojas, humanizmo propaguotojas.
4. Konkurso tikslas – paskatinti mokinius eksperimentuoti, rašyti avangardinius eilėraščius, naudojantis įvairiais šaltiniais, atskleidžiant originalias idėjas, suteikiant tekstams naujų prasmių ir formų.
5. **DALYVIAI**
6. Konkurse kviečiami dalyvauti gimnazijų I–IV klasių mokiniai. Svarbu žinoti, kad rašyti gali kiekvienas.
7. **REIKALAVIMAI PATEIKIAMAM DARBUI**
8. Pateikiami mokinių kūrybiniai darbai turi būti atlikti pagal šiuos reikalavimus:

5.1 Surinkti iš įvairių šaltinių (iš laikraščių, žurnalų, reklamų, parduotuvės kvitų, istorijos, fizikos, literatūros ar kitokių vadovėlių, skaitomų knygų, įvairių pakuočių užrašų ir pan.) **50** **labiausiai patikusių** **lietuviškų ir tarptautinių žodžių.**

5.2 Žodžius surašyti tokia pačia tvarka, kokia jie buvo užrašyti renkant. Peržvelgti visus ir išbraukti nuobodžius, jums nereikalingus.

5.3 Iš tų, kurie liko, pabandyti **,,padaryti“/,,sukonstruoti“ eilėraštį** (leidžiama pridėti tik du tris savus žodžius, bet galima keisti galūnes, vartoti prielinksnius, jungtukus, dalelytes ir pan.), stengiantis kūrybingai išreikšti pagrindinę mintį.

5.4 Gautam eilėraščiui suteikti įdomų, originalų grafinį vaizdą.

5.5 Darbai atliekami **spausdinant Word programa**.

5.6 Būtina pateikti pasirinktų 50 žodžių sąrašą, nurodant šaltinius, iš kurių jie surinkti.

6. Kūrybinių darbų vertinimo kriterijai:

- eilėraščio šaltinių įvairovė ir originalumas,

- temos atskleidimas ir idėjos originalumas,

- eilėraščio grafinis vaizdas.

1. **KŪRYBINIŲ DARBŲ PATEIKIMAS**
2. Geriausius kūrybinius darbus (**po 1–4 iš gimnazijos**), užpildžius dalyvio anketą, prašome siųsti iki 2023 m. kovo 17 d. el. adresu: lina.jankauskaite@saulevilnius.lt
3. Pateiktus mokinių kūrybinius darbus įvertins konkursinių darbų vertinimo komisija – ,,Saulės“ privačios gimnazijos mokytojos: Jovita Pinčiuvienė, lietuvių kalbos ir literatūros vyresnioji mokytoja; Dainora Macijauskienė, lietuvių kalbos ir literatūros mokytoja metodininkė; Lina Jankauskaitė, lietuvių kalbos ir literatūros mokytoja; Gabrielė Brazaitytė, lietuvių kalbos ir literatūros mokytoja; Ingrida Kapočienė, lietuvių kalbos ir literatūros mokytoja metodininkė.
4. Visi dalyviai bus apdovanoti padėkos raštais. Geriausių darbų autoriai bus apdovanoti atminimo dovanomis, jų darbai publikuojami ,,Saulės“ privačios gimnazijos svetainėje [www.saulevilnius.lt](http://www.saulevilnius.lt) bei kitose medijose (už vaizdo klipo sukūrimą atsakingas „Saulės“ privačios gimnazijos IT mokytojas Algirdas Navickas). Pagerbsime ir geriausius kūrybinius darbus atlikusių mokinių mokytojus.
5. Konkurso organizatoriai pasilieka teisę darbus publikuoti ir reprodukuoti savo nuožiūra. Autorių sutikimu su šiomis sąlygomis laikomas dalyvio anketos užpildymas.

1 priedas

**RESPUBLIKINIO MOKINIŲ KŪRYBINIO RAŠYMO KONKURSO**

**,,KŪRYBINIS EKSPERIMENTAS. AVANGARDINIS EILĖRAŠTIS“**

**DALYVIO ANKETA**

|  |  |
| --- | --- |
| **Vardas, pavardė** |  |
| **Mokykla / Mokyklos adresas** |  |
| **Klasė** |  |
| **Dalyvio el. pašto adresas, telefonas** |  |
| **Darbo pavadinimas** |  |
| **Mokytojas, vadovavęs darbui** |  |
| **Mokytojo el. pašto adresas, telefonas** |  |

*Pastaba*. Siųsdami darbą konkursui sutinkate, kad anketoje pateikti duomenys bus tvarkomi ir naudojami konkurso vykdymo ir darbų sklaidos tikslais.

Darbai ir anketos pateikiami iki 2023 m. kovo 17 d. adresu: lina.jankauskaite@saulevilnius.lt